Algimantas Matulevičius

Algimantas Matulevičius (1948 m. sausio 19 d. Prienuose – 2024 m. spalio 31 d.)Mirė politikas ir ekonomistas Algimantas Matulevičius. LRT. 2024-11-01. Nuoroda tikrinta 2024-11-01. – Lietuvos ekonomistas, politinis bei visuomenės veikėjas.

 Biografija 
Mokėsi Šilavoto, Mačiūnų, Liudvinavo, Laurų mokyklose. 1965 m. baigė Vilniaus politechnikumą ir įgijo technologo specialybę, 1974 m. – Vilniaus valstybinio universiteto Pramonės ekonomikos fakultetą ir įgijo ekonomisto specialybę.

1964–1967 m. Vilniaus grąžtų gamyklos šaltkalvis, inžinierius-technikas. 1967–1969 m. tarnavo sovietinėje armijoje.

1974–1981 m. LLKJS Vilniaus miesto skyriaus Centro komiteto I sekretorius. 1981–1991 m. gamybinio susivienijimo „Neringa“ generalinis direktorius. 1987 m. apgynė ekonomikos mokslų kandidato (daktaro) disertaciją. SSKP Vilniaus miesto CK biuro narys, Lietuvos komunistų partijai atsiskyrus nuo Maskvos, tapo LKP CK nariu.A.Matulevičiaus kontaktai su sovietų saugumu patvirtinti KGB ekspulkininko parašu, 2008-10-15

1991 m. Lietuvos biržos komiteto pirmininko pavaduotojas. 1991–1992 m. bendros Lietuvos ir Vokietijos įmonės „Broner“ valdybos pirmininkas. 1992–1993 m. ministras be portfelio savivaldybių reikalams penktojoje Vyriausybėje. 1993 m. Lietuvos Respublikos Ministro Pirmininko kanceliarijos vadovas. 1993–2000 m. UAB „Algarvė“ valdybos pirmininkas, UAB „Žalgiris-Atlantic“ direktorius.

2000–2008 m. Seimo narys, 2006–2008 m. Nacionalinio saugumo ir gynybos komiteto pirmininkas. Nuo 2009 m. UAB „Mano inovacija“ vadovashttps://www.vrk.lt/kandidatai-kandidatu-sarasai-2019-ep?srcUrl=/rinkimai/904/rnk1186/kandidatai/epKandidatasBiografija_rkndId-2415138.html.

Iki 1990 m. SSKP narys, 1999–2002 m. Lietuvos liberalų sąjungos narys, nuo 2008 m. Pilietinės demokratijos partijos pirmininkas. 2010 m. įsteigė visuomeninį judėjimą – Tautos ateities forumą.A.Matulevičius subūrė visuomeninį judėjimą su politiniu pamušalu, 2010-06-05

Vienas iš Nacionalinio susivienijimo „Už Lietuvą Lietuvoje“ kūrėjų. Tarptautinės intelektualinės nuosavybės apsaugos asociacijos Lietuvos skyriaus viceprezidentas. 1990–1993 m. ėjo Lietuvos pramonininkų asociacijos (nuo 1993 m. kovo reorganizuota į Lietuvos pramonininkų konfederaciją) prezidento pareigas, vėliau šios konfederacijos garbės prezidentas.

 Šeima 
Brolis Vytautas Matulevičius (g. 1952 m.). Žmona Gražina, sūnūs Tomas, Giedrius.http://www.vrk.lt/rinkimai/400_lt/Kandidatai/Kandidatas21592/Kandidato21592Anketa.html 

 Bibliografija 
 Valstybės valdymo užkulisiai: politiko komentarai. – Vilnius: Algarvė, 2008. – 446 p. – ISBN 978-9955-871-08-8

 Šaltiniai 

Kategorija:Lietuvos TSR politiniai veikėjai
Kategorija:Seimo nariai
Kategorija:Lietuvos ministrai be portfelio
Kategorija:Kandidatai į LR prezidentus